GiliGold/VAD_KnessetCorpus huggingface dataset:
אורי מקלב: במקום שיישארו מאות מיליוני שקלים במשרד השיכון.
ניסן סלומינסקי: אריאל יוצר, משרד האוצר.
אריאל יוצר: הצעד שמדובר עליו כאן, למעשה זה המצב שיש בתוקף היום עד סוף שנת 2013.
אריאל יוצר: הדיון האם הצעד הזה הוא צעד מוצלח ומה ההשפעות שלו הוא דיון מורכב ואני מציע שאין סיבה דחופה לבטל את זה כרגע.
יעקב ליצמן: זאת ריבית גבוהה.
אריאל יוצר: אני יכול לתת את כל הטיעונים ואת הבעייתיות של הנושא הזה.
אריאל יוצר: גם כך זה המצב כרגע.
אריאל יוצר: אני מציע שבמידה ורוצים לעשות את זה, ננהל על העניין הזה דיון מסודר עם כל היתרונות והחסרונות של הצעד כי כרגע זה המצב נכון להיום עד סוף שנת 2013.
ניסן סלומינסקי: מה המשמעות הכספית אם יעשו את זה?
אריאל יוצר: המשמעות הכספית הוערכה בחוק האמור ב-150 מיליון שקלים.
שגית אפיק: היא הוגבלה ב-150 מיליון שקלים עד סוף שנת 2013.
יעקב ליצמן: בשנים עברו הסבסוד במשרד השיכון הוא 300 מיליון שקלים.
ניסן סלומינסקי: חבריי חברי הקואליציה.
ניסן סלומינסקי: למרות שאנחנו כן רוצים להוריד את הריביות על המשכנתאות, בחוק הזה מאחר שאנחנו הולכים בהבנה לבטל כאן מיליארד וחצי שקלים, אני לא מרגיש שאנחנו יכולים מהצד להוסיף עוד דבר כזה, מה עוד שלא קיימנו דיון ולא שמענו את הצדדים לכאן ולכאן.
ניסן סלומינסקי: אני מציע לחבריי לא לגעת בזה כרגע, לא לאשר את זה ונקיים על זה דיון, כמו שבזמנו דיברנו עת היה כאן שר השיכון.
ניסן סלומינסקי: דיברנו על כך שנקיים על זה דיון בנפרד ואחרי שנשמע את כל הצדדים ונרגיש שכך צריך להיות ולא נהיה תחת ההבנות בנושא, אז נוכל לעשות את זה.
אורי מקלב: אפשר להצביע ולפצל את זה.
ניסן סלומינסקי: לא צריך לפצל.
ניסן סלומינסקי: אני מציע להוריד את ההסתייגות הזאת ואחרי הפגרה אנחנו נקיים דיון אליו נזמין את שר השיכון ואת כל האנשים הרלוונטיים, נשמע את כל הצדדים ואם נרגיש שכך צריך לעשות, נוכל אז לעשות את זה.
ניסן סלומינסקי: נעשה את זה אחרי שבאמת נבין ולא נהיה כפופים לזה שהגענו להסכם טוב ואנחנו כאילו מהצד מכניסים עוד משהו שהוא לא הוגן.
אורי מקלב: הצעת פשרה.
אורי מקלב: מכיוון שוועדת הכספים קיבלה, כדי לא לבטל עד שתדון, אני מציע שימשיכו בהסדר הקיים היום ולא יופסק ההסדר הזה.
אורי מקלב: אנשים מתחילים את התהליך.
ניסן סלומינסקי: מאחר והוא אומר שבין כה וכה זה קיים עד סוף 2013, לפני סוף השנה נקיים את הדיון הזה.
יעקב ליצמן: נחיל את זה רק על זוג צעיר ועד מחיר מסוים.
ניסן סלומינסקי: אני אומר שוב שאני לא חושב שזה הוגן שנעשה דבר כזה בלי שקיימנו דיון ועוד אגב זה שאנחנו מוחקים כאן מיליארד וחצי.
עיסאווי פריג': זה לא המניע.
עיסאווי פריג': המניע הוא 150 מיליון שקלים.
עיסאווי פריג': ההיגיון אומר להוריד.
ניסן סלומינסקי: איזה הגיון?
ניסן סלומינסקי: אמרתי שאני רוצה אבל לא קיימנו דיון ושמענו את הצדדים, ושנית, אני לא מרגיש שזה הוגן מהבחינה שלנו.
ניסן סלומינסקי: אנחנו מוחקים מיליארד וחצי ומהצד ניקח עוד 150 מיליון שקלים.
ניסן סלומינסקי: אני לא מרגיש שזה הוגן.
ניסן סלומינסקי: אחרי הפגרה נקיים דיון ואם נשתכנע, בידינו הדבר.
ניסן סלומינסקי: אורי, הצעת את ההצעה.
ניסן סלומינסקי: אם מישהו רוצה להציע, נצביע.
אורי מקלב: אנחנו נציע.
ניסן סלומינסקי: אני אומר מה אני מרגיש ואני חושב שזה לא הוגן.
ניסן סלומינסקי: מישהו רוצה להציע כאן הסתייגות?
אורי מקלב: אני רוצה להסביר את זה.
ניסן סלומינסקי: לא, לא להסביר.
ניסן סלומינסקי: כבר הסבירו.
ניסן סלומינסקי: אנחנו עכשיו בהצבעות.
ניסן סלומינסקי: רבותיי, יש כאן הסתייגות.
שגית אפיק: להוריד את הריבית לשני אחוזים.
אורי מקלב: אני מגביל את זה ל-25 מיליון.
אורי מקלב: אני מתחבר לדבריך.
אורי מקלב: אנחנו מדברים על 25 מיליון.
אורי מקלב: אני אומר לחברי הקואליציה לאשר את זה לתקופה מוגבלת כדי שתספיק לדון בנושא.
ניסן סלומינסקי: מי בעד קבלת ההסתייגות של אורי?
יעקב ליצמן: גם של הקבוצה.
יעקב ליצמן: גם שלי.
ניסן סלומינסקי: מי בעד קבלת ההסתייגות של אורי והקבוצה?
ניסן סלומינסקי: אנחנו נקיים דיון נפרד בנושא הזה.
שגית אפיק: שתי שאלות לרשות המסים.
שגית אפיק: הראשונה, הבטחתם לבדוק את תקופות הצינון לגבי מתנה ולחזור אלינו עם תשובה.
שגית אפיק: השאלה השנייה, בימים האחרונות היועץ המשפטי לכנסת, אני ויושב ראש הכנסת קיבלנו מספר מכתבים הן מלשכת עורכי הדין והן מלשכת רואי החשבון שלטענתם כיוון שהגיעו אתם להסכמות שונות, ורשות המסים בשלב מסוים חזרה בה מההסכמות האלה והן לא עולות כאן, יש חשש שיהיה קושי ליישם את הצעת החוק הזאת וכי יש בה חסרים מקצועיים והיא עלולה להיות בעייתית.
שגית אפיק: אני רוצה לקבל את ההתייחסות שלכם לכך ולהוריד את הנושא הזה מהשולחן.
שגית אפיק: הם טוענים שההצעה הופכת להיות לא מקצועית, לא רצינית, קשה ליישום.
שגית אפיק: אני רוצה לשמוע את ההתייחסות שלכם.
עיסאווי פריג': להלן – הקבוצה אתך.
שגית אפיק: זאת לא הקבוצה.
שגית אפיק: אלה הלשכות שפנו ליושב ראש הכנסת, ליועץ המשפטי לכנסת ואלי.
שגית אפיק: לגבי קיצור תקופות הצינון לגבי מתנה, הבטחתם שתחזירו תשובה לוועדה.
שגית אפיק: אמרתם שתשקלו את זה.
משה אשר: במודל של הכחול.
משה אשר: אנחנו נשארים בכחול.
שגית אפיק: לא הבנתי את התשובה.
שגית אפיק: אתה חושב שהצעת החוק הזאת ניתנת ליישום, אין בה צרכים חדשים ואין צורך בהסכמות אליהן הגעתם עם הלשכות?
אורי מקלב: אתם הודעתם בדיון.
אורי מקלב: אני נכחתי בדיון.
משה אשר: בפני הוועדה הוצגו שתי תפיסות, האחת שהייתה בהצעת החוק ואחת נוספת.
משה אשר: בסופו של דבר הוועדה הכריעה בהצעה הזאת.
שגית אפיק: אבל אחרי שהוועדה הכריעה, המשכתם לעשות הסכמות.
שגית אפיק: חזרתם אלינו עם נוסחים שונים.
שגית אפיק: הטענה שלהם היא שההצעה כפי שהוועדה עומדת להצביע עליה – וכיועצת משפטית של הוועדה אני רוצה לוודא את זה קודם – היא הצעה בעייתית.
שגית אפיק: יש בהצעה בעיות שונות והן עלולות להתגלות במהלך היישום.
משה אשר: בכל הצעה יש יתרונות וחסרונות.
משה אשר: ההצעה הזאת היא ישימה ובוודאי יותר טובה מכפי שיש לנו היום.
משה אשר: לכן, כפי שחברי ועדת הכספים הכריעו.
שגית אפיק: אתה מצביע על סעיף 43(1).
שגית אפיק: פסקה (2) יורדת כי הצבענו עליה כבר בשערוך.
שגית אפיק: סעיף 43(1), 43(3) עם התיקונים של שתי ההסתייגויות שהתקבלו, 43(4) עם התיקונים שאביבה הקריאה, 46 ו-47 עם התוספות, פסקה (8), פסקה (9), פסקה (10), פסקה (11), פסקה (12), פסקה (13), פסקה (14ׂ), פסקה (15), פסקה (16).
שגית אפיק: פסקה (17) יורדת כי הצבענו עליה אתמול בפעולה חייבת בדיווח וקנס גירעון.
שגית אפיק: סעיף 44א(1)(ב), (ג), (ד) עם התוספות שהוקראו.
ניסן סלומינסקי: אחרי שאנחנו מצביעים ומאשרים את זה, אין משפרי דיור שלושה וחצי אחוזים?
עיסאווי פריג': אין.
אורי מקלב: אני רוצה לשאול את היועצת המשפטית האם מצביעים גם על מס השבח לגבי דירה שנייה?
שגית אפיק: הכול נכנס פנימה.
אורי מקלב: אני מבקש שתי הסתייגויות בשם הקבוצה.
אורי מקלב: ראשית, היה מדובר על כך שלשכת עורכי הדין ואחרים ישבו ויגיעו להסכמות גם לגבי מתנה.
אורי מקלב: אני שומע כאן עכשיו שלא הגעתם להסכמות ולכן גם לא הגשנו הסתייגויות בכתב אלא חיכינו לראות מה אתם מציעים.
אורי מקלב: במתנה צמצמתם את המושג של מתנה לא רק במובן ההרחבה של קרוב משפחה אלא צמצמתם את זה רק לאבא ובן.
אורי מקלב: זה אומר שאם אדם קנה דירה לבן שלו לפני גיל 18, אין כזה דבר לרשום דירה על שם ילד לפני גיל 18.
אורי מקלב: כשהוא קונה על שם הילד שלו, זה כשהילד לפני גיל 18 והוא קונה לעצמו.
אורי מקלב: הגיע לגיל 18, הוא נותן לו את הדירה.
ניסן סלומינסקי: אורי, מה ההסתייגות שלך?
ניסן סלומינסקי: אתה מתחיל את הדיון שכבר עשינו.
ניסן סלומינסקי: תגיד את ההסתייגות שאתה רוצה.
אורי מקלב: אני מסביר את ההסתייגות.
יעקב ליצמן: הוא אמר שלא נתנו לו להגיש הסתייגות כי הם אמרו שיבואו עם הסכמות.
ניסן סלומינסקי: אני נותן לו להגיש הסתייגות אבל לא דיון.
יעקב ליצמן: הוא מסביר את ההסתייגות.
ניסן סלומינסקי: לא, את הדיון הזה כבר עשינו.
ניסן סלומינסקי: תאמין לי שאני יודע אותו בעל פה.
ניסן סלומינסקי: תגיד לי את ההסתייגות.
אורי מקלב: בתוך הדקה ורבע שיש לי, אני רוצה גם להסביר את זה.
אורי מקלב: ההסתייגות אומרת שדירה ראשונה שאתה מעביר לילד שלך במתנה, תחול תקופת הצינון כפי שהייתה עד היום.
אביבה אטיאס: אל תשכח שיש ליניאריות פטורה.
אביבה אטיאס: הרי הבן נכנס לנעלי האבא.
ניסן סלומינסקי: אורי, זה לא רציתי שיהיה כי זה היה כבר בדיון שקיימנו.
ניסן סלומינסקי: אם אתה יודע לנסח הסתייגות, נסח אותה.
אורי מקלב: אנחנו רוצים להשאיר את התקופה כפי שהיה עד עכשיו.
משה אשר: אנחנו לא מקבלים את זה.
ניסן סלומינסקי: יש כאן הסתייגות של אורי.
אורי מקלב: ושל הקבוצה.
ניסן סלומינסקי: רשות המסים לא מקבלת אותה.
שגית אפיק: תחזור על ההסתייגות כדי שנרשום אותה.
אורי מקלב: בהעברה למתנה, התקופה עליה יחול הפטור תהיה כפי שהייתה עד היום.
שגית אפיק: לבטל את תקופות הצינון ואת הקריטריון החדש לתקופות הצינון כפי שמוצע כאן.
שגית אפיק: אחרי: זאת הסתייגות אחת.
שגית אפיק: הנושא השני הוא הנושא עליו דיברנו, הנושא של ביטול הפטור של ארבע שנים בדירה שנייה.
שגית אפיק: עד היום היה פטור אם החזקת בדירה השנייה ארבע שנים.
יעקב ליצמן: אגב, מתי זה נכנס לתוקף?
אורי מקלב: מ-2014.
אורי מקלב: מה-1 בינואר 2014.
אורי מקלב: כולם אומרים שעל דירה אחת אמור להיות פטור.
אורי מקלב: המצב עכשיו, בניסוח של החוק עכשיו, זה אומר שגם אם מכרתי את הדירה שלי היחידה, הדירה שלי שאני גר בה, כשאני מוכר אותה כדי לשפר את הדיור, אני צריך לשלם מס שבח.
אורי מקלב: זה דבר שלא יעלה על הדעת.
אורי מקלב: זה דבר שגם אתם הסכמתם שהוא דבר לא הגיוני.
אורי מקלב: זאת לקונה מאוד גדולה.
ניסן סלומינסקי: לפני שנצביע על החוק עצמו, יש כאן שתי הסתייגויות.
ניסן סלומינסקי: אני לא חושב שנצליח בזמן של הצבעה כשלא הצלחנו בדיונים רחבים.
ניסן סלומינסקי: אנחנו לא יכולים לקיים כאן דיון כי אנחנו בשלב ההצבעה.
ניסן סלומינסקי: אפשר להעלות את זה לדיון נוסף אבל לא צריך לעשות את זה עכשיו בחוק ההסדרים.
אורי מקלב: זה בנימוקי ההסתייגות.
ניסן סלומינסקי: הסתייגות ראשונה של אורי.
אורי מקלב: של הקבוצה.
מרב מיכאלי: אנחנו בעד ההסתייגות של אורי.
ניסן סלומינסקי: מי בעד ההסתייגות השנייה של הקבוצה ואורי?
ניסן סלומינסקי: אורי, את כל הדיון הזה אנחנו נקיים אבל בניחותא.
אורי מקלב: אני יודע שמאחורי המלים האלה אין שום דבר.
ניסן סלומינסקי: אתה תראה שנעשה את זה.
ניסן סלומינסקי: רבותיי, אנחנו עכשיו מצביעים על החוק עצמו.
שגית אפיק: על הסעיפים שאמרתי קודם.
ניסן סלומינסקי: על כל הסעיפים ששגית ציינה.
שגית אפיק: עם ההסתייגויות שהתקבלו ועם התיקונים שהוקראו.
ניסן סלומינסקי: מי בעד אישור החוק עם הסעיפים והתיקונים כפי ששגית הקריאה?
ניסן סלומינסקי: רבותיי, היסטוריה.
ניסן סלומינסקי: הסעיפים – אושרו פה אחד.
עיסאווי פריג': ליצמן, התייעצות סיעתית לפני הפרק הבא.
ניסן סלומינסקי: בוא קודם נראה מה הפרק הבא.
יעקב ליצמן: יש לי רביזיה על אורי.
שגית אפיק: מה זה רביזיה על אורי?
יעקב ליצמן: על ההסתייגות של אורי.
ניסן סלומינסקי: אני כבר הצבעתי.
שגית אפיק: לא שמעתי שאמרת רביזיה.
יעקב ליצמן: אני אומר עכשיו.
שגית אפיק: אתה לא יכול להגיד עכשיו.
שגית אפיק: הוצבע כל הפרק.
שגית אפיק: הצבעתם על הכול.
יעקב ליצמן: רביזיה על החוק.
שגית אפיק: זה אתה יכול.
ניסן סלומינסקי: בינתיים לא נכנס הנושא של משפרי הדיור.
יעקב ליצמן: על זה לא הגשתי רביזיה.
ניסן סלומינסקי: הגשת רביזיה על החוק.
גילה גמליאל: הוא יכול להגיש רביזיה על כל הפרקים חוץ ממשפרי דיור.
ניסן סלומינסקי: יש לנו עכשיו את הרביזיות.
שגית אפיק: אתה יכול להגדיר את הרביזיה שלך כפי שאתה רוצה.
שגית אפיק: פרק מיסוי מקרקעין כולל הרבה דברים.
יעקב ליצמן: יש רביזיה.
ניסן סלומינסקי: ליצמן מגיש רביזיה על אורי.
שגית אפיק: לא, לא על אורי.
שגית אפיק: הוא לא יכול להגיש על אורי.
יעקב ליצמן: אנחנו רוצים להקל על זוגות צעירים ואתם לא נותנים.
ניסן סלומינסקי: רבותיי, רביזיות.
ניסן סלומינסקי: יש רביזיה אחת של מירב על הכול.
ניסן סלומינסקי: רביזיית סל.
מיכל בירן: את יכולה להסביר את ההיגיון?
עיסאווי פריג': תסבירי את ההיגיון שהחברים ידעו על מה הם מצביעים.
ניסן סלומינסקי: מי בעד הרביזיה של מירב?
עיסאווי פריג': אתה צריך ללכת סעיף-סעיף.
גילה גמליאל: הוא יכול להגדיר את זה כך.
עיסאווי פריג': לפני הפרק הבא, אני מבקש התייעצות סיעתית.
מיכל בירן: התייעצות סיעתית.
עיסאווי פריג': שגית, כמה פרקים נשארו לנו?
שגית אפיק: שניים.
ניסן סלומינסקי: עכשיו 6:30, הפסקה חמש דקות וחוזרים ב-6:35.
בשעה 18: חברת משלח יד זרה וחברה נשלטת זרה
ניסן סלומינסקי: אנחנו מתחילים עם החמי"ז-חנ"ז.
שגית אפיק: חברת משלח יד זרה וחברה נשלטת זרה.
ניסן סלומינסקי: הנושא הראשון שעולה הוא הנושא של חמי"ז-חנ"ז.
ניסן סלומינסקי: אני אתן למנהל רשות המסים להסביר את הנושא.
ניסן סלומינסקי: מאחר והמגמה היא לפצל, אני אתן את רשות הדיבור למנהל רשות המסים כדי שיוכל להסביר לנו את הנושא.
משה אשר: בקצרה.
משה אשר: חנ"ז זה ראשי תיבות של חברה נשלטת זרה, וחמי"ז זה ראשי תיבות של חברת משלח יד זרה.
משה אשר: מדובר בשני סוגים של חברות זרות.
משה אשר: למעשה מדובר בסעיפים אנטי תכנוניים של השקעות של ישראלים בחוץ לארץ ומניעת תשלומי מסים בישראל.
משה אשר: במסגרת סגירת פרצות המס לאור חוק ההסדרים הבאנו לא מעט תיקונים ואחד מהם או שניים מהם אלה הם התיקונים האלה.
משה אשר: סדרת תיקונים במקומות בהם יש נזילות מס משמעותיות.
משה אשר: תוך כדי הדיונים המעמיקים בכל הנושאים, בנושא הזה עלו מספר הערות של הלשכות המקצועיות והגענו אתם אפילו לנוסחים מוסכמים אבל לא הספקנו להקריא את הנוסחים ולקיים על הנוסחים המשותפים דיון בוועדה.
משה אשר: לכן אנחנו מבקשים לפצל את הנושא הזה ולדון בו מחוץ לחוק ההסדרים.
ניסן סלומינסקי: כי לא הספקתם לקיים את הדיון, אתה ממליץ לפצל.
שגית אפיק: זה לא עניין של המלצה.
שגית אפיק: לא הספקנו לסיים את הדיון, כך שאי אפשר להגיע להצבעות.
ניסן סלומינסקי: לפני שנפצל את זה, אני רוצה לומר שהתקיימו בשני הנושאים האלו דיונים לעומק, דיונים שנמשכו הרבה שעות.
ניסן סלומינסקי: התקיימו דיונים עם רשות המסים, כמובן עם הוועדה, עם חלק מהלשכות ועם אנשים שקשורים ונדמה לי שבאו במיוחד לצורך כך אנשים מחוץ לארץ.
ניסן סלומינסקי: התקיימו דיונים אבל הרגשנו שהנושא לא סגור.
משה אשר: בנושא הזה.
ניסן סלומינסקי: בנושא הזה.
ניסן סלומינסקי: לכן ביקשנו מרשות המסים שאם היא מרגישה שזה חשוב, שתשב עם לשכת עורכי הדין ועם לשכת רואי החשבון ועם גורמים נוספים שרלוונטיים לנושא ובסופו של דבר תגבש הצעה טובה ומקובלת, כך שלא נתחיל עוד פעם לדון על כל פרט ולשמוע עשרים דעות על כל דבר.
ניסן סלומינסקי: הם הגיעו אלינו לפני כמה ימים עם הצעה שהם אומרים שהיא הצעה מוסכמת על כולם, אבל כבר לא יהיה לנו את הזמן לקיים דיון כי כבר נכנסנו למסגרת ההצבעות ולכן אנחנו מפצלים את הנושא.
ניסן סלומינסקי: בשבוע הבא נשתחרר מההצבעות – לא ממש, כי יש לנו עוד הצבעה אחת גדולה על התקציב עצמו – ונוכל לדון בזה.
ניסן סלומינסקי: כרגע אנחנו מנועים מלהצביע על התקציב כי תקציב הביטחון עוד לא נמסר.
יעקב ליצמן: כמה תקציב הישיבות?
עדי קול: אולי אין?
ניסן סלומינסקי: רק בשבוע הבא תשב הוועדה המיוחדת לתקציב הביטחון לדיון.
ניסן סלומינסקי: רק אחרי כן אנחנו כוועדת כספים נוכל לקבל ממנה את המלצותיה ואז נוכל לקיים את ההצבעה לגבי התקציב.
ניסן סלומינסקי: בדרך כלל, כפי שכולם יודעים, כל מה שקשור לתקציב, כל ההסתייגויות, אוטומטית עלו למליאה דרך המחשב ואנחנו לא דנים בזה, בניגוד לחוק ההסדרים.
ניסן סלומינסקי: לכן היה סיכום עם משה אשר, לאור העובדה שהנושא לא היה בשל ומוכן, שהיום נפצל אותו ובשבוע הבא, כשיהיה בעזר השם זמן, נקיים את הדיון כי בסך הכול שני הנושאים האלה הם מאוד חשובים.
ניסן סלומינסקי: אנחנו לוחצים עליהם כי זה גם עוזר לכל אותו תהליך בו אנחנו לוחצים על רשות המסים – והיא עושה זאת גם בעצמה – לחסום פרצות מס ולנסות להביא כספים ממקומות אחרים כדי שלא נצטרך להטיל עוד מסים ועוד מסים על תושבי ישראל או על מעמד הביניים והנמוך.
ניסן סלומינסקי: משה, גם על דעתך אנחנו מפצלים.
שגית אפיק: ההחלטה היא לפצל את זה לפי סעיף 84 לתקנון.
שגית אפיק: מדובר בסעיפים 40(3), (20), (21), (22), (42), (ב1)(א) ב-9, ו-(ג1).
שגית אפיק: אתה יכול להצביע על פיצול.
שגית אפיק: זה יעלה למליאה עם יתר הפיצולים.
ניסן סלומינסקי: מי בעד פיצול נושא חמי"ז וחנ"ז?
ניסן סלומינסקי: הפיצול – אושר פה אחד.
ניסן סלומינסקי: אדוני מנהל רשות המסים, עכשיו עליך ההוכחה שכשאנחנו נבוא לדון לא יתברר לנו פתאום שרואי החשבון התכוונו לזה ועורכי הדין התכוונו לזה ואתם התכוונתם לזה.
ניסן סלומינסקי: אנחנו מקווים שילך טוב וחלק.
ראובן ריבלין: אנחנו נוכיח לך שאפשר להעביר חוקים גם לא דרך חוק ההסדרים.
ניסן סלומינסקי: כי הנושאים האלה חשובים.
ניסן סלומינסקי: הנושאים האלה הם מאוד חשובים ואנחנו מאוד תומכים בהם.
ניסן סלומינסקי: אנחנו עוברים לסעיף השני שהוא קביעת ארנונה לפי מיצוי כושר השתכרות.
שגית אפיק: יש כאן גם מקדם עדכון.
אחמד טיבי: קח בחשבון שאני יוצא בעוד שבע דקות.
ניסן סלומינסקי: אנחנו מעלים את הנושא של ארנונה לפי מיצוי כושר השתכרות.
ניסן סלומינסקי: בקשתי ותחינתי, קשה עלי כי הודעתי שנפצל את זה וזאת הייתה תחושתי, אבל כרגע אני לא יכול.
ניסן סלומינסקי: רציתי לפתוח בפיצול, דבר שהיה אולי טוב, אבל כרגע אני לא יכול כך שאני מעלה את זה.
יעקב ליצמן: אולי תעלה את זה להצבעה ונצביע.
ניסן סלומינסקי: אנחנו מעלים עכשיו את הנושא הזה.
שגית אפיק: בפניכם יש שני דברים.
שגית אפיק: אנחנו בפרק ג' שאצלכם מופיע ב', מקדם עדכון ומיצוי כושר השתכרות.
שגית אפיק: פרק ג', רשויות מקומיות, סימן ב': תיקוני חקיקה.
שגית אפיק: זה כולל שני תיקונים.
שגית אפיק: בכחול זה בעמוד 616.
שגית אפיק: סעיף 16 כולל שני תיקונים.
שגית אפיק: פסקה אחת עוסקת במקדם העדכון שהוועדה קיימה עליו דיון ביחד עם ההסדר של הרשויות המקומיות.
עיסאווי פריג': ה-0.3.
שגית אפיק: יש לנו כאן כמה תיקוני נוסח שתכף אתייחס אליהם.
שגית אפיק: הפסקה השנייה היא הפסקה של מיצוי כושר השתכרות שגם אני מודה שהבנתי שלא יסתיים בה הדיון.
שגית אפיק: אני חושבת שעלו בא שאלות.
שגית אפיק: אני לפחות הצגתי בעיות עקרוניות ולא הגענו לבעיות הספציפיות ולא הסתיים הדיון.
שגית אפיק: עלו בה בעיות ספציפיות.
שגית אפיק: הוצאתי את הפרוטוקול לוודא את זה עם עצמי.
שגית אפיק: הבטיחו לנו תשובות.
שגית אפיק: ראובן קוגן אומר כמה פעמים: נחזור אליכם עם תשובות.
שגית אפיק: אלעזר במברגר, היועץ המשפטי של משרד האוצר ואיתיאל מלאכי, היועץ המשפטי של משרד הפנים הבטיחו לחזור עם תשובות לגבי הסוגיות העקרוניות שבחלקן גם אני העליתי.
שגית אפיק: לא הספקנו להגיע לשאלות היותר ספציפיות.
שגית אפיק: אתה גם סיכמת את הדיון ואמרת: "אני מרגיש שלא הגענו למיצוי כושר הדיון ואנחנו נצטרך בינינו לחשוב ולראות איך מתקדמים, בוודאי שיצטרך להיות לפחות עוד דיון אחד, אז בינתיים אנחנו נעצרים כאן".
ניסן סלומינסקי: את זה אני אמרתי?
שגית אפיק: הוצאתי את הפרוטוקול לבדוק את עצמי.
שגית אפיק: האמת שלא קיבלתי אפילו הסתייגות לדבר הזה, כך שאני לא יודעת איך אתה יכול להתקדם להצבעה.
שגית אפיק: הדיון לא מוצה.
שגית אפיק: אם רוצים למצות את הדיון, אפשר אבל לא בזמן הצבעות.
יעקב ליצמן: אמרנו שאין הגדרה.
שגית אפיק: זה היה בשאלות.
ניסן סלומינסקי: שגית תסיים להציג את הנושא ומי שרוצה, יירשם.
ניסן סלומינסקי: נשמע אחד את השני.
גילה גמליאל: מי מהאוצר עונה לנו?
ניסן סלומינסקי: קודם שגית תסיים את דבריה.
משה גפני: למה צריך לענות?
משה גפני: לפי מה שנאמר הדיון לא מוצה.
אלעזר שטרן: אפשר למצות אותו?
ניסן סלומינסקי: תן לשגית לסיים את דבריה.
שגית אפיק: אני אומרת שברגע שלא הסתיים הדיון ואין בפניך איזשהו נוסח אחר שאפשר לדון עליו, אני לא יודעת איך אתה יכול לכת להצבעות.
שגית אפיק: שאל חבר הכנסת אלעזר שטרן האם אפשר למצות את הדיון ולהתקדם בו.
שגית אפיק: לא נהוג לעשות את זה בזמן הצבעות, לא עשינו גם בפרקים האחרים.
אלעזר שטרן: השאלה שלי הייתה שאלה אחרת.
שגית אפיק: אבל אפשר להמשיך.
אלעזר שטרן: המוזיקה הייתה אחרת.
ניסן סלומינסקי: שגית, מאחר שאנחנו מכירים את כישוריך כעורכת דין, תגידי לנו במלים אחרות האם אנחנו יכולים להתקדם או לא.
שגית אפיק: לא הסתיים הדיון.
שגית אפיק: עלו כאן בעיות עקרוניות, לא נכנסנו אפילו לבעיות הספציפיות והנוסח נותר כפי שהוא.
שגית אפיק: אתמול בערב הועבר אלי נוסח שבא לתקן.
אלעזר שטרן: ניסן, אתה לא תשמע אצלה את התשובה.
אלעזר שטרן: את התשובה היא כבר אמרה לך.
אלעזר שטרן: בתשובה היא כבר אמרה לך הכול.
גילה גמליאל: אני אפרש את דבריה.
גילה גמליאל: היא אומרת לך שלא ראוי להעלות את הנושא הזה.
עיסאווי פריג': שגית נתנה את התשובה.
גילה גמליאל: היא אומרת חד וחלק שזה לא ראוי להעלות את זה כאן.
מיכל בירן: בהבנת הנשמע, כפי שלימדו אותי ביסודי, היא אמרה שאי אפשר.
ניסן סלומינסקי: רבותיי, תהיה לכם זכות דיבור, אבל לא כך.
ישראל אייכלר: אני מבקש להירשם.
ניסן סלומינסקי: אנשים רוצים לדבר.
עיסאווי פריג': הדברים מובנים.
עיסאווי פריג': שגית אמרה אותם.
עיסאווי פריג': למה לטחון מים?
אחמד טיבי: מה הצפי?
אחמד טיבי: כמה זמן?
אלעזר שטרן: עשרים דקות.
ניסן סלומינסקי: רובי קיבל את זכות הדיבור.
ישראל אייכלר: אני רוצה שנכבד את הדת המוסלמית.
ישראל אייכלר: או שאתם מפצלים מיד או שטיבי הולך לאכול.
עיסאווי פריג': בעוד עשר דקות שבירת הצום.
אחמד טיבי: ב-7:30 הצבעות, זה בסדר?
שגית אפיק: ועדת הכנסת מתכנסת ב-9.
אחמד טיבי: אם בוועדת הכנסת הם מתחילים ב-9:00, מצביעים ב-9:30.
משה גפני: אפשר לעשות הצבעה.
משה גפני: לאור הדברים, אנחנו מבקשים לפצל.
ניסן סלומינסקי: אתמול אמרנו ש-8:15 זה סביר שתוכל לחזור אלינו.
עיסאווי פריג': איך הוא יחזור?
עיסאווי פריג': הוא צריך לאכול.
ניסן סלומינסקי: קיבלת את רשות הדיבור.
משה גפני: למה לא לעשות הצבעה על הפיצול?
ניסן סלומינסקי: רובי קיבל זכות דיבור.
ניסן סלומינסקי: בוא נעשה את זה מכובד.
ניסן סלומינסקי: לכולנו קשה.
משה גפני: לי לא קשה.
משה גפני: לא קשה כלום.
ניסן סלומינסקי: אולי לא קשה.
ראובן ריבלין: אדוני היושב ראש, אמרתי שאנחנו מחויבים – כמובן אותם אנשים שמשתייכים סיעתית לקואליציה – להעביר את התקציב.
ראובן ריבלין: לא ידעתי שיש בתקציב גם אלמנטים שהם עקרוניים וטוב שכך.
ראובן ריבלין: טוב שאנחנו עוסקים גם בנושאים עקרוניים.
ראובן ריבלין: כאשר עמדתי על העניין וביקשתי לפצל את החוק הזה, התרעתי.
ראובן ריבלין: התרעתי גם בפני חבריי בקואליציה, חלקם, שאני לא רואה איך יהיה רוב לחוק הזה.
ראובן ריבלין: לכן גם כדי לא להביא את הקואליציה לידי איזושהי הפרדה שהיא לא טובה לקואליציה, ביקשתי שחוק זה יופרד.
ראובן ריבלין: אני מוכרח לומר שיש כאן נימוקים שמבחינתי יכולים להיות פורמליים כמו נימוקים משפטיים שהיועצת המשפטית דיברה בהם, שהם כוללים הגדרה וכוללים גם את הדיון במסגרת חוק ההסדרים, אבל אני לא אשקר – זאת לא ההתלבטות שלי.
ראובן ריבלין: בעניינים אלה, חייתי פעם עם אלה ופעם עם אלה והכול זה רק תרגילים.
ראובן ריבלין: אני מדבר כאן על נושא שאצלנו בליכוד הוא נושא שאנחנו שומרים עליו מאז ימי מנחם בגין וזאב ז'בוטינסקי וזה חופש הצבעה בכל מה שקשור למלחמת תרבות בישראל.
ראובן ריבלין: אנחנו משאירים את חופש ההצבעה לחברינו בכל הדורות, והיו לנו פעמים רבות ויכוחים לא פשוטים בין החרותניקים לליברלים, החרותניקים שהם יותר קרובים למערכת המסורתית, ואנחנו בעניין הזה הסתדרנו על ידי כך שנתנו חופש הצבעה.
ראובן ריבלין: אני אומר לכם שניתן לי בצורה מפורשת חופש ההצבעה בסעיף זה.
ראובן ריבלין: אני מבקש ומתחנן שתפצלו את העניין הזה על מנת שנוכל לקיים דיון בליכוד האם מדובר כאן בדבר שהוא תקציבי וזאת עמדת הממשלה ועמדת הליכוד, או שאנחנו נמצאים במצב בו יבואו ויאמרו אנשי הסיעה שבאמת מדובר כאן בנושא שהוא מצפוני ובחופש ההצבעה.
ראובן ריבלין: אל תעמידו בפני מכשול.
ראובן ריבלין: אני בחיים שלי לא נמנעתי.
ראובן ריבלין: אני מצביע או בעד או מצביע נגד ואני מבקש לא להחיל עלי את ההכרעה הזאת שאני אצטרך להצביע בעד או נגד.
ראובן ריבלין: חשבתי ללכת וגם הלכתי, אבל לא בורחים ממערכה ונבחר ציבור צריך לומר בכל מקום ומקום מה עמדתו ומה דעתו.
ראובן ריבלין: אני מבקש מאנשי הקואליציה, אל תעמידו אותנו במבחן לכאן או לכאן.
ראובן ריבלין: בואו נפצל את זה ונדון.
ראובן ריבלין: גם כל אחת מהסיעות תדון בעניין הזה ויביאו את זה כאיזשהו דבר שהוא במסגרת הקווים על פיהם הקמנו את הקואליציה ושעל פיהם אנחנו מחויבים.
ראובן ריבלין: אני גם רוצה לומר שדיברתי עם אנשי האוצר – אני לא רוצה להזכיר שמות כאלו ואחרים – ולחוק הזה אין ערך תקציבי כרגע.
ראובן ריבלין: אין לו ערך תקציבי.
ראובן ריבלין: זאת אומרת, דחיית ההצבעה בו לא תפגע בתקציב המדינה.
ראובן ריבלין: משאלתי, יקיריי, אלה שהלכתי אתם את כל הדרך מסביב לשולחן זה ללא סייג ולא על מנת לקבל פרס אלא מתוך הכרה שמדינת ישראל זקוקה לתקציב ואני מבקש שבנושא זה אל תעמידו אותנו במבחן ואל תעמידו את הקואליציה במבחן כי זה לא טוב.
ראובן ריבלין: לא טוב שהקואליציה תיפול בעניין זה או אחר.
ראובן ריבלין: מבחינה מצפונית ועל פי הדרך בה חונכתי, אני יודע שאני לא רוצה להתערב כאשר יש ויכוח לגבי אופייה של מדינת ישראל ומה היא מדינה יהודית.
ראובן ריבלין: אני לא רוצה לומר את כל הדברים שאמרתי ושפעמים רבות זכיתי לביקורות לא מעטות.
ראובן ריבלין: אני מודה לכם על תשומת הלב.
ראובן ריבלין: כמובן שאני לא אמנע.
ראובן ריבלין: אני אצביע או בעד או נגד.
אלעזר שטרן: אני רוצה להמשיך את הדברים של רובי ולומר שהמסורת שהוא מדבר עליה, בלי שחונכתי על ברכי ז'בוטינסקי ובגין, כך חונכתי.
ראובן ריבלין: היו עוד בתים טובים.
אלעזר שטרן: אני מחשיב את עצמי כאחד מהכוהנים הגדולים של השוויון בנטל ולצד השירות הצבאי אני גם מכיר בשירות של כושר ההשתכרות אבל אני מודה שאני חושב שלפחות בשלב הזה – וכמו שגם אנחנו שמענו – כשאנחנו הופכים ערך, ובעיני השוויון וההשתכרות זה ערך, אנחנו הופכים אותו לעגל זהב וזה מכל הבחינות שעלו כאן ואני אזכיר.
אלעזר שטרן: גם יכולת ההגדרה ששגית רמזה לה, גם היכולת באמת לצאת לשוק העבודה במקומות הכי קשים וזה עוד לפני שעשינו תהליך של הכשרה לעבוד.
אלעזר שטרן: אני לא מדבר על הסוגיות של התעבורה במקום בו אני גר והאבטלה שבאותם מקומות קיימת יותר.
אלעזר שטרן: אני רוצה לומר עוד משהו.
אלעזר שטרן: האוכלוסיות בהן אנחנו מדברים כאן, בעיני לפחות, הן בגדול אפשר להגיד חרדים וערבים.
עיסאווי פריג': בכולם.
אלעזר שטרן: יש לי אתם הסכמות, עם כל אחת מהאוכלוסיות בתחומים אחרים וגם יש לי אתן מחלוקות גדולות, אבל תמיד, גם לפי מה שאני חווה בכנסת הזאת, להבדיל ממה שחוויתי לפני שבאתי, זה נעשה תוך הסתכלות בעיניים והבנה שאתה אומר את מה אתה מאמין בו ואתה מוכן לשלם על זה את המחיר, לא בשביל למחוק את המחלוקות.
אלעזר שטרן: אני חושב שהנושא הזה בשלב הזה של הכנסת הזאת ועוד לפני שאנחנו עומדים לפני אתגרים כמו שדיברתי עליהם קודם, יעמיד אותי באותה דילמה בדיוק עליה דיבר רובי ויכול להיות שהוא לא היה מספיק ברור.
אלעזר שטרן: אני בעניין הזה אתקשה מאוד מאוד מאוד לתמוך בשלב הזה, וזה לא משנה אם פורמלית נקיים כאן דיון של עוד שעה.
אלעזר שטרן: אני אומר את זה דווקא כמי שחושב שבסוף צריך להגיע לשילוב מקסימלי בשוק העבודה ובכושר ההשתכרות.
אלעזר שטרן: דווקא כמי שחושב שהשוויון בנטל, יש לנו הרבה מה לעשות בו.
אלעזר שטרן: אני חושב שהוויכוח שלנו, צריך לשמור עליו כוויכוח אמיתי.
אלעזר שטרן: גם אני מצטרף לבקשה להפריד ולא להביא אותנו בערב הזה להחלטה.
עפר שלח: אני רוצה לומר למה הנושא הזה עולה על סדר היום.
עפר שלח: הוא עולה על סדר היום, ואנחנו נגענו בו בוועדה הזאת יותר מפעם אחת, מפני ששאלת יציאתם לעבודה של ציבורים שזה לא שהם אינם יכולים לצאת לעבודה אלא שמכל מיני סיבות – בעיני חלקם בחטאיה של מדינת ישראל, בחטאיהם של הסדרים פוליטיים מגונים שאנחנו מנסים להתמודד אתם ביושר ושהציבור הישראלי הודיע שנקעה נפשו מהם.
עפר שלח: אמרתי לחבריי החרדים היושבים כאן, ואני לא משתמש במילה ---
יצחק כהן: אלה אותם מנדטים.
ישראל אייכלר: איך הוא מדבר בשם הציבור?
ישראל אייכלר: הוא לא יכול לדבר בשם הציבור.
ישראל אייכלר: נקעה נפשו של הציבור מכם.
ניסן סלומינסקי: לא כך.
ניסן סלומינסקי: אתם רק מקלקלים.
עפר שלח: אני חוזר ואומר.
עפר שלח: זה בכלל לא משנה, אני לא נכנס כאן להשוואות האלה.